10 ezer forintos pénzérmét bocsátott ki a jegybank - alon.hu
Országos hírekpénzemlékérempénzügyekMNBpénzintézetforint
10 ezer forintos pénzérmét bocsátott ki a jegybank
2019.04.26. 17:13
Így néz ki az új tízezer és kétezer forintos pénzérme.
Különleges, téglalap alakú ezüst és színesfém emlékérmét bocsátott ki a Magyar Nemzeti Bank (MNB) Magyarország legrégebbi tudományos kutatóintézete, a Földtani Intézet 150 éves fennállása tiszteletére.
Az emlékpénzérmék kibocsátásának további apropóját adja, hogy a műemlékké nyilvánított Art Geo Palota építési munkálatai 120 éve fejeződtek be. Az emlékpénzeket Szunyogh László DLA szobrászművész tervezte - közölte a jegybank pénteken az MTI-vel.
A kettős évforduló alkalmából az MNB 10 ezer forint névértékű ezüst emlékérmét és annak 2000 forint névértékű színesfém változatát bocsátja ki "Földtani Intézet" megnevezéssel. Az emlékpénzérmék elsődleges szerepe az ismeretterjesztés és a megemlékezés, a mindennapi fizetési forgalomban való használatuk kerülendő. A rajtuk szereplő névérték ezen érmék gyűjtői értékének megőrzését szolgálja.
Az előoldal választott motívumai a kettős évfordulóra utalnak. Az emlékérmék előlapja a Magyar Bányászati és Földtani Szolgálat Art Geo Palotájának Stefánia út felőli részletét ábrázolja, mely 120 évvel ezelőtt Lechner Ödön tervei alapján épült fel. Az előtérben a virágmotívumokat ábrázoló Zsolnay-kerámiákkal díszített oromzat látható, míg a háttérben az épület tetőzetének csúcsa jelenik meg, a földgömböt vállaikkal tartó Atlasz figurákkal.
pénzemlékérempénzügyekMNBpénzintézetforint
Időjárás vasárnap - Folytatódik a vénasszonyok nyara - Ekkor, meglesz ennek még a böjtje
Október 23. - Kárpát-medencei diákok is részt vesznek az állami ünnepségsorozaton
Az Oroszlán ma úgy érezheti, mintha nem egy nyelvet beszélne a környezetével, a Halak számra szomorú nap lesz a mai. Napi horoszkóp.
Labdarúgó NB I - A címvédő Ferencváros egy góllal győzte le az Újpestet is
Labdarúgó NB I - A címvédő Ferencváros egy góllal győzte le az Újpestet is. (Nyilatkozatok)
Eredmények, tabella és további program.
Itt vannak 2019 legjobb márkái.
alon.hu - Minden jog fenntartva! (2019.10.20)